Document ID: /roh_data/filtered/Bilingualer_Corpus_interleaved-it-rm.jsonl.gz/1763

This is a text translated from Italian to Rumantsch Grischun.
Il Cantone: un partner forte per l'economia grigionese

Il Cantone trae una conclusione positiva da un bilancio della situazione della piazza economica grigionese. Su invito dei Consiglieri di Stato Hansjörg Trachsel e Martin Schmid, rappresentanti dell'economia discuteranno oggi pomeriggio delle future "sfide per la piazza imprenditoriale dei Grigioni". Per il Cantone, offrire anche in futuro condizioni quadro interessanti all'economia grigionese ed essere un partner affidabile è un obiettivo centrale.

L'economia diventa sempre più internazionale e presenta sempre maggiori interconnessioni. A ciò si associano i mutamenti tecnologici e strutturali sempre più rapidi ai quali sono soggette le imprese. Questo vale anche per i Grigioni. Quello che ieri andava ancora bene, già domani potrebbe non essere più sufficiente. Le esigenze poste alle aziende aumentano costantemente. L'economia richiede dunque allo Stato le necessarie condizioni quadro. Per il Cantone dei Grigioni, offrire possibilità interessanti all'economia grigionese ed essere un partner affidabile è un obiettivo centrale.

Bilancio della situazione con conclusione positiva

Il direttore del Dipartimento dell'economia pubblica e socialità, Consigliere di Stato Hansjörg Trachsel e il direttore del Dipartimento delle finanze e dei comuni, Consigliere di Stato Dr. Martin Schmid, hanno proceduto a un bilancio della situazione della piazza economica grigionese e insieme ne traggono una conclusione positiva per il periodo 2005 – 2009:

Si è riusciti a superare le difficoltà di crescita degli Anni Novanta e a conseguire di nuovo negli anni 2005 – 2008 tassi di crescita più elevati.

Negli anni 2005 – 2008 si sono potuti registrare aumenti nell'occupazione nel settore edile ed alberghiero, nei servizi sociali e anche nell'industria.

Rispetto al periodo 1995 – 2005, negli ultimi anni il numero di abitanti ha fatto di nuovo segnare una maggiore crescita, anche se questa è rimasta inferiore alla media nazionale.

Il turismo, importante pilastro dell'economia grigionese, si è sviluppato bene: tra il 2005 e il 2008 il numero dei pernottamenti è cresciuto di quasi il 4 % all'anno.

È stato favorito e promosso l'insediamento di numerose PMI orientate all'esportazione. Si è data grande importanza anche alla cura delle imprese esistenti.

Nel gennaio 2008 si è potuta creare la Fondazione per l'innovazione, lo sviluppo e la ricerca nei Grigioni.

Sono stati insediati il CSEM di Landquart, quale importante attore nel settore del trasferimento di sapere e di tecnologie, e la segheria Mayr-Melnhof, che ha permesso di dare impulsi all'economia del legno dei Grigioni.

Si è riusciti a eliminare gli svantaggi fiscali della piazza grigionese, presenti per molti anni, di modo che il Cantone è oggi fiscalmente concorrenziale. L'aliquota d'imposta massima per le persone giuridiche ha potuto essere ridotta di oltre il 60 % ed è passata dal 15 % al 5,5 %. Inoltre, è stato ridotto del 5 % anche il tasso fiscale.

Con effetto al 1° gennaio 2006 è stato introdotto un considerevole sgravio fiscale per le partecipazioni determinanti (cosiddetto "Halbsatzverfahren", ovvero il dimezzamento dell'aliquota fiscale). Per conformarsi alla Confederazione, il 1° gennaio 2009 questo sistema è stato sostituito dalla cosiddetta procedura di imposizione parziale.

Grazie a un pacchetto di risparmio e a una coerente disciplina nelle spese, il Cantone è riuscito a riequilibrare la propria situazione finanziaria. Negli ultimi anni i risultati annuali sono stati molto positivi. Per gli anni 2008 e 2009 sono risultati utili ordinari di 176 e 127 mio. di franchi.

Grazie ai buoni risultati annuali e a effetti straordinari (vendita dell'oro della BNS, Banca Cantonale Grigione), il capitale proprio del Cantone si avvicina alla soglia del miliardo di franchi.

Sfide per il futuro

I due consiglieri di Stato si mostrano soddisfatti per come il Cantone e la sua economia hanno finora gestito con relativo successo la crisi economica e per il fatto che in generale possono affrontare il futuro su delle buone basi. Al contempo richiamano però l'attenzione sulle numerose sfide per la piazza grigionese:

La concorrenza tra piazze economiche si rafforzerà e anche la concorrenza fiscale tra i Cantoni continuerà. Inoltre, anche il Cantone dei Grigioni prevede nella propria pianificazione finanziaria nuovi disavanzi per i prossimi anni. Nei Grigioni sono poi imminenti due importanti riforme delle strutture, ovvero la riforma territoriale e la nuova impostazione della perequazione finanziaria. Non è al momento ancora conclusa nemmeno la riforma del turismo, con la creazione di un nuovo sistema di finanziamento.

In futuro acquisiranno importanza il trasferimento di sapere e di tecnologie, nonché la promozione delle innovazioni. Una sfida considerevole è costituita soprattutto dalla fuga dei cervelli e dalla carenza di forze lavoro qualificate, fenomeni che il Cantone intende contrastare con un'attiva politica formativa e del mercato del lavoro. A ciò sono associate anche questioni strategiche concernenti lo sviluppo della piazza formativa dei Grigioni (scuole universitarie con formazioni tecniche ed economiche-aziendali). Infine sono però altrettanto importanti i problemi demografici, con l'invecchiamento della popolazione e il calo delle nascite. Nel programma di Governo è prevista una politica di crescita in questo settore. Ulteriori sfide nei Grigioni risultano essere la garanzia della disponibilità di superfici per le imprese orientate all'esportazione e lo sfruttamento del potenziale di valore aggiunto lungo l'intera catena del legno.

Il Cantone non potrà affrontare da solo queste sfide, ma potrà farlo unicamente insieme all'economia grigionese e ai comuni. Allo scopo di promuovere questa collaborazione, giovedì 6 maggio 2010, alle ore 17.00, a Reichenau si terrà con le ditte grigionesi orientate all'esportazione e attive a livello sovraregionale un incontro sul tema "sfide per la piazza imprenditoriale dei Grigioni".

Persone di riferimento:

- Consigliere di Stato Hansjörg Trachsel, Direttore del Dipartimento dell'economia pubblica e socialità, tel. 081 257 23 01

- Consigliere di Stato Dr. Martin Schmid, Direttore del Dipartimento delle finanze e dei comuni, tel. 081 257 32 01

Organo: Dipartimento delle finanze e dei comuni/Dipartimento dell'economia pubblica e socialità

Fonte: it Dipartimento delle finanze e dei comuni/Dipartimento dell'economia pubblica e socialità

06.05.2010
Il chantun – in ferm partenari per l'economia grischuna

En in'analisa da la situaziun per il Grischun sco lieu economic tira il chantun in facit positiv. Sin invit dals cussegliers guvernativs Hansjörg Trachsel e Martin Schmid discutan represchentantas e represchentants da l'economia oz suenter mezdi davart las sfidas futuras per il Grischun sco lieu d'interpresas. Per il chantun èsi ina finamira centrala da porscher cundiziuns generalas attractivas e d'esser in partenari fidà per l'economia grischuna er en l'avegnir.

L'economia daventa pli e pli internaziunala cun adina pli interdependenzas. En consequenza da quai èn las interpresas suttamessas a midadas tecnologicas e structuralas pli e pli sveltas. Quai vala er per il Grischun. Quai ch'era ier anc bun, na po gia damaun betg pli esser suffizient. Las pretensiuns a las interpresas s'augmentan d'in cuntin. Correspundentamain pretenda l'economia ch'il stadi mettia a disposiziun las cundiziuns generalas necessarias. Per il chantun Grischun èsi ina finamira centrala da porscher pussaivladads attractivas a l'economia grischuna e d'esser in partenari fidà per ella.

Analisa da la situaziun cun in facit positiv

Il schef dal departament d'economia publica e fatgs socials, cusseglier guvernativ Hansjörg Trachsel, ed il schef dal departament da finanzas e vischnancas, cusseglier guvernativ dr. Martin Schmid, han fatg in'analisa da la situaziun per il Grischun sco lieu economic e tiran communablamain in facit positiv per la perioda dals onns 2005 fin 2009:

Igl è reussì da superar la creschientscha debla dals onns 90 e da puspè realisar ratas da creschientscha pli grondas durant ils onns 2005 fin 2008.

Ils onns 2005 fin 2008 è l'occupaziun s'augmentada en la branscha da construcziun, en l'hotellaria, tar ils servetschs socials ed er en l'industria.

Cumpareglià cun la perioda dals onns 1995 fin 2005 è il dumber d'abitantas e d'abitants puspè s'augmentà pli fitg ils ultims onns, schebain che quest augment è main ferm che la media naziunala.

Sco pitga impurtanta da l'economia publica grischuna è il turissem sa sviluppà bain. Il dumber da pernottaziuns è creschì per stgars 4 % ad onn tranter l'onn 2005 e l'onn 2008.

Numerusas interpresas pitschnas e mesaunas orientadas a l'export èn vegnidas domiciliadas e promovidas. Ina gronda paisa è er vegnida messa sin la tgira da las interpresas existentas.

La fundaziun grischuna per innovaziun, svilup e perscrutaziun ha pudì vegnir fundada il schaner 2008.

Il CSEM a Landquart, sco actur impurtant en il sectur dal transfer da savida e da tecnologia, e la resgia gronda Mayr-Melnhof, che ha pudì dar impuls a l'economia da laina en il Grischun, èn vegnids domiciliads.

Ils dischavantatgs fiscals, che han existì durant blers onns en il lieu economic grischun, han pudì vegnir eliminads, uschia ch'il chantun è oz abel da concurrer en quai che reguarda las taglias. La tariffa da taglia maximala per persunas giuridicas ha pudì vegnir reducida per passa 60 % da 15 % a 5,5 %. Ultra da quai ha er il pe da taglia pudì vegnir diminuì per 5 %.

Per il 1. da schaner 2006 è vegnida introducida ina distgargia fiscala essenziala per participaziuns decisivas (l'uschenumnada procedura da mesa tariffa). Per s'adattar a la confederaziun è quest sistem alura vegnì remplazzà per il 1. da schaner 2009 tras la procedura da l'imposiziun parziala.

Cun in pachet da spargn e cun ina disciplina consequenta en quai che reguarda las expensas ha il chantun pudì metter en urden sias finanzas. Ils ultims onns èn ils resultats annuals stads fitg positivs. Per ils onns 2008 e 2009 èn resultads gudogns ordinaris da 176 milliuns francs e da 127 milliuns francs.

Grazia als buns resultats annuals ed als effects spezials (retgav da l'aur da la banca naziunala svizra; banca chantunala grischuna) cuntanscha l'agen chapital dal chantun bunamain il cunfin d'ina milliarda.

Sfidas per il futur

Ils dus cussegliers guvernativs èn cuntents ch'il chantun e sia economia han dumagnà fin ussa relativamain bain la crisa economica e che tant il chantun sco er sia economia pon ir en general bain preparads en l'avegnir. A medem temp rendan els dentant er attent a las numerusas sfidas per il lieu economic grischun:

Uschia vegn la concurrenza dals lieus a s'augmentar ed er la concurrenza tranter ils chantuns vegn a cuntinuar. Ultra da quai quinta er il chantun Grischun puspè cun deficits en sia planisaziun da finanzas ils proxims onns. Cun la refurma dal territori e cun la nova concepziun da la gulivaziun da finanzas stattan plinavant grondas refurmas da structura sin il program en il Grischun. Vegnir terminada sto er anc la refurma dal turissem cun la creaziun d'ina nova finanziaziun dal turissem.

Pli e pli impurtants daventan en l'avegnir il transfer da savida e da tecnologia sco er la promoziun da l'innovaziun. Ina gronda sfida èn cunzunt er l'emigraziun e la mancanza da forzas da lavur qualifitgadas – fenomens, als quals il chantun vul far frunt cun ina politica activa a favur da la furmaziun e dal martgà da lavur. Colliadas cun quai èn er dumondas strategicas per sviluppar vinavant il lieu da furmaziun grischun (scolas autas cun scolaziuns tecnicas e cun scolaziuns da l'economia da manaschi). Impurtants èn la finala dentant er ils problems demografics cun il vegliandrament e cun la diminuziun da naschientschas. La regenza prevesa ina politica da creschientscha correspundenta en il program da la regenza. Ulteriuras sfidas en il Grischun èn las mesiras per segirar surfatschas per interpresas orientadas a l'export sco er l'utilisaziun dal potenzial da la valur agiuntada per lung da l'entira chadaina da laina.

Il chantun na vegn betg a pudair dar dumogn sulet questas sfidas, mabain mo ensemen cun l'economia grischuna e cun las vischnancas. Per promover questa collavuraziun ha lieu gievgia, ils 6 da matg 2010 a las 17.00 a La Punt (Rehanau), ina scuntrada davart il tema "Sfidas per il Grischun sco lieu d'interpresas" cun las firmas grischunas ch'èn orientadas a l'export ed activas sin plaun surregiunal.

Infurmaziuns:

- cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

- cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

Gremi: departament da finanzas e vischnancas / departament d'economia publica e fatgs socials

Funtauna: rg departament da finanzas e vischnancas / departament d'economia publica e fatgs socials

06.05.2010